ΓΡΑΠΤΗ ΕΡΩΤΗΣΗ E-1402/01

υποβολή: Emilia Mller (PPE-DE) προς την Επιτροπή

(11 Μαΐου 2001)

Θέμα: Ενισχύσεις από την ΕΕ για την αποπεράτωση του αυτοκινητόδρομου A6 Amberg-Waidhaus

O ομοσπονδιακός αυτοκινητόδρομος Α6 αποτελεί τμήμα του άξονα Ανατολής - Δύσης, Παρίσι - Νυρεμβέργη - Πράγα και ως εκ τούτου τμήμα του διευρωπαϊκού δικτύου μεταφορών. Λόγω της αύξησης των μεταφορικών ροών που αναμένονται κατά τη διάρκεια της ενσωμάτωσης της Τσεχίας, είναι άμεσα επείγον να προωθηθεί με ταχείς ρυθμούς η περάτωση του τμήματος Amberg-Waidhaus.

Η Επιτροπή θα μπορούσε να διευκρινίσει σχετικά:

- Ποιες κοινοτικές ενισχύσεις μπορούν να καταβληθούν καταρχήν για παρόμοια σχέδια και σε ποιο ύψος;

- Ποιες αιτήσεις χρηματοδότησης έχουνποβληθεί από την Ομοσπονδιακή Κυβέρνηση της Γερμανίας με σκοπό την αποπεράτωση του αυτοκινητόδρομου Α6;

- Ποιες πιστώσεις έχουν χορηγηθεί μέχρι σήμερα;

- Σε ποιους οικονομικού πόρους είναι δυνατόν ναπολογίζουμε για τα τρία τμήματα του αυτοκινητόδρομου που πρέπει ακόμη να κατασκευασθούν;

Απάντηση της κας de Palacio εξ ονόματος της Επιτροπής

(20 Ιουλίου 2001)

Ο αυτοκινητόδρομος Α6 της Γερμανίας έχει συμπεριληφθεί στο διευρωπαϊκό δίκτυο μεταφορών(1), και ως εκ τούτου, τα έργα κατά μήκος του εν λόγω άξονα είναι, καταρχήν, επιλέξιμα για κοινοτική χρηματοδοτική ενίσχυση στο πλαίσιο του προϋπολογισμού του διευρωπαϊκού δικτύου μεταφορών. Οι σχετικές διαδικασίες καθορίζονται στον κανονισμό (ΕΚ) αριθ. 2236/95(2) του Συμβουλίου, όπως τροποποιήθηκε από τον κανονισμό (ΕΚ) αριθ. 1655/1999 του Ευρωπαϊκού Κοινοβουλίου και του Συμβουλίου(3). Το συνολικό ύψος ενισχύσεων που χορηγείται βάσει του εν λόγω κανονισμού δεν μπορεί ναπερβαίνει το 10 % του συνολικού επενδυτικού κόστους του συγκεκριμένου έργου.

Εις ό,τι αφορά το σκέλος Amberg-Waidhaus του αυτοκινητόδρομου Α6 που γειτνιάζει άμεσα με τα σύνορα με τη Τσεχική Δημοκρατία, η Ομοσπονδιακή Κυβέρνηση της Γερμανίαςπέβαλε στην Επιτροπή αιτήσεις κοινοτικής χρηματοδοτικής ενίσχυσης το 1997 και το 2001. Στη βάση αυτή, το 1997 χορηγήθηκαν 6,51 εκατομμύρια για την ενίσχυση της κατασκευής των τμημάτων Lohma-Waidhaus και Pfreimd-Woppenhof. Εκκρεμεί ακόμη απόφαση της Επιτροπής σχετικά με ενδεχόμενη χορήγηση ενίσχυσης για το τμήμα Kaltenbaum-Lohma, με βάση αίτημα στο πλαίσιο του προϋπολογισμού του 2001. Μέχρι στιγμής δεν έχειποβληθεί στην Επιτροπή αίτηση ενίσχυση του τμήματος Woppenhof-Kaltenbaum του έργου.

Η κοινοτική χρηματοδότηση του τμήματος αυτού θα εξαρτηθεί κυρίως από την την τεχνική και χρηματοδοτική ωριμότητά του (δηλαδή από την εξασφάλιση της αναγκαίας εθνικής χρηματοδότησης) και θα εξαρτηθεί από την επάρκεια πόρων στα κονδύλια του προϋπολογισμού για το διευρωπαϊκό δίκτυο μεταφορών κατά τα προσεχή έτη.

(1) Απόφαση αριθ. 1692/96/ΕΚ του Κοινοβουλίου και του Συμβουλίου της 23ης Ιουλίου 1996 σχετικά με κοινοτικές κατευθυντήριες γραμμές για την ανάπτυξη του διευρωπαϊκού δικτύου μεταφορών, ΕΕ L 228 της 9.9.1996, σελ. 1.

(2) Κανονισμός (ΕΚ) αριθ. 2236/95 του Συμβουλίυ της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων, ΕΕ L 228 της 23.9.1995, σελ. 1.

(3) Κανονισμός (ΕΚ) αριθ. 1655/1999 του Ευρωπαϊκού Κοινοβουλίου και του Συμβουλίου της 19ης Ιουλίου 1999, ΕΕ L 197 της 29.7.1999, σελ. 1.